b'\n_START_ARTICLE_\nLetraset\n_START_PARAGRAPH_\nLetraset oli vuonna 1959 perustettu brittil\xc3\xa4inen yritys, joka valmisti siirtokirjaimia ja siirtokuvia sek\xc3\xa4 harrastelijoiden ett\xc3\xa4 ammattilaisten k\xc3\xa4ytt\xc3\xb6\xc3\xb6n. Yhti\xc3\xb6 kehitti siirtokirjainten valmistusmenetelm\xc3\xa4n vuonna 1961. Letrasetin kirjaimia k\xc3\xa4ytettiin muun muassa saksitaitossa. Colin Brignallin johdolla Letraset kehitti laajan valikoiman otsikko- ja mainostarkoituksiin sopivia kirjaintyyppej\xc3\xa4. Tietokoneiden yleistytty\xc3\xa4 Letraset digitoi merkitt\xc3\xa4vimm\xc3\xa4n osan kirjaintyypeist\xc3\xa4\xc3\xa4n._NEWLINE_Esselte osti Letrasetin vuonna 1981. Esselte puolestaan myi Letrasetin vuonna 2001 Martin Gibbsille ja Mike Traversille. Uusi yritys nimelt\xc3\xa4\xc3\xa4n Letraset Limited kehitti ja myi fontteja tuotemerkill\xc3\xa4  Fontek. Letraset alkoi my\xc3\xb6s myyd\xc3\xa4 sarjakuvien piirt\xc3\xa4miseen tarkoitettuja Promarker-tusseja. Vuonna 2012 ColArt Group osti Letrasetin.'